kardosdrur/scandi-wiki huggingface dataset:
Erhvervsakademiet Lillebælt

Erhvervsakademiet Lillebælt (EAL) var et af de ni danske erhvervsakademier. EAL blev etableret tilbage i 2009 og er Region Syddanmarks største erhvervsakademi. EAL udbyder 32 videregående uddannelser på erhvervsakademi- og professionsbachelorniveau, rettet mod beskæftigelse i erhvervslivet. EAL har uddannelsesadresser i Vejle og i Odense, hvor der udbydes fuldtidsuddannelser i tæt samspil med virksomheder.

Uddannelser 
På EAL udbydes et bredt udvalg af uddannelser inden for fagområderne:

       Finans og økonomi
       Multimedie og IT
       Salg, marketing og forretningsudvikling
       Laboratorie, jordbrug og proces
       Events, oplevelser og turisme
       Byggeri og energi
       Produktion, teknologi og logistik

Erhvervsakademiet Lillebælt udbyder ligeledes efter- og videreuddannelse på akademi- og diplomniveau.

UCL Erhvervsakademi og Professionshøjskole 
I august 2018 fusionerede Erhvervsakademiet Lillebælt med University College Lillebælt, hvilket resulterede i den nye organisation ved navn UCL Erhvervsakademi og Professionshøjskole. UCL Erhvervsakademi og Professionshøjskole har afdelinger fordelt i Jelling, Vejle, Odense og Svendborg. Uddannelsesinstitutionen tilbyder udover uddannelser på erhvervsakademi- og professionsbachelorniveau ligeledes efteruddannelser på akademi- og diplomniveau. Den nye organisation har omkring 11.000 fuldtidsstuderende og 1.000 medarbejdere fordelt rundt på de forskellige campusser.

Eksterne henvisninger 
 Erhvervsakademiet Lillebælts hjemmeside 

Erhvervsskoler i Danmark
Professionshøjskoler
Regulært polyeder

Et regulært polyeder er en type af polyedre. I et regulært polyeder er alle sider og topplansvinkler (dvs. vinklen mellem to tilstødende sideflader) lige store.

Ved et polyeder forstår man overfladen på et rumligt legeme, der er afgrænset af et endeligt antal plane polygoner. Disse polygoner kaldes polyederets sideflader. De linjestykker, der begrænser sidefladerne, kaldes polyederets kanter, og kanternes endepunkter kaldes polyederets hjørnespidser. Præcis som ved polygoner skelner man mellem konvekse og konkave polyedre. Et regulært polyeder er et konvekst polyeder, som er afgrænset af et endeligt antal identiske regulære polygoner.

Man kan vise, at der kun findes fem regulære polyedre. De kaldes De Platoniske Legemer.

Polyedere
Node.js

Node.js er et open source, cross-platform runtime system skabt af Ryan Dahl in 2009. De benyttes til udvikling af server-side webapplikationer. Node.js er skrevet i JavaScript og kan køres i node.js runtime på en bred vifte af platforme, herunder Microsoft Windows, Google Chrome OS, Linux, FreeBSD, Mac OS, IBM AIX, IBM System z og IBM i. Node.js er hostet og støttet af Node.js Foundation, et samarbejdsprojekt hos Linux Foundation.

Se også 

 Deno

Referencer

Eksterne henvisninger 
 
 NodeConf

Fri software
Programmering
Internetteknologi
JavaScript
Nældeklokke

 
Nældeklokke (Campanula trachelium), ofte skrevet nælde-klokke, er en art af Klokke-slægten, som er hjemmehørende i Danmark og England, og nu naturaliseret i det sydøstlige Irland. Den er også fundet sydpå gennem det meste af Europa og Afrika.

Beskrivelse 
Nældeklokke er en flerårig staude med mælkesaft, som har en eller flere uforgrenede, stivhårede og skarpkantede, rødlige stængler. Bladene er placeret spredt op ad stilkene. De nedre blade er lange og ovale med en hjerteformet base. De øverste blade er lancetformede med tandede ender. Blomstringen foregår i juli-august, hvor man finder blomsterne nikkende 1-3 sammen i små, oprette stande, der er endestillede eller udgår fra bladhjørnerne. Hver blomst er 5-tallig og regelmæssige med sammenvoksede, violette (eller lejlighedsvis hvide) kronblade. Frugterne er kapsler med mange små frø.

Rodsystemet består af en tyk, næsten lodret jordstængel og talrige, trævlede rødder.

Planten opnår en højde på ca. 75 cm og en diameter mellem de yderste blade på ca. 30 cm.

Hjemsted 

Nældeklokke hører naturligt hjemme i Nordafrika, Mellemøsten, Kaukasus, Europa, Sibirien og Nordamerika. I Danmark findes arten på næringsrig jord i den østlige del af landet, mens den er sjælden vestpå. Arten er knyttet til let skyggede voksesteder med fugtig, kalk- og næringsrig jord.

I Steigerwald, der ligger i 330-360 m højde nær Bad Windsheim i det nordøstlige Bayern, vokser arten i højstaudesamfund (Galio-Carpinetum) under eg og aksrapunsel, almindelig avnbøg sammen med bl.a. firblad, fjerbregne, guldnælde, hasselurt, alm. mangeløv, miliegræs, vedbend, bakkestilkaks, blågrøn star, hvidplettet lungeurt, høsttidløs, knoldet brunrod, korbær, krybende læbeløs, lægegaltetand, plettet arum, skovhullæbe, skovsnerre, skovstar, skovstilkaks, skovviol, skvalderkål, skyggestar, stor blåtop, stor fladstjerne og stor konval

Galleri

Referencer 

Haveplanter
Flerårige urter
Blå blomster
Klokke-slægten
Italiensk klokke

Italiensk Klokke (Campanula garganica) er en art af blomstrende planter i klokke-slægten, som er hjemmehørende i Sydeuropa. Det er en lille staude, som vokser til at blive maks 5 cm høj. Planten har et væld af stjerneformede blå blomster om sommeren og bruges oftest af denne årsag som bunddække i haver.

Fremavlede sorter inkluderer kultivaren 'Dickson's Gold', som har guld-farvede blade, og 'W.H. Payne ', med lilla farvede blomster, som er hvide i midten.

Referencer 

Haveplanter
Kalkbundsplanter
Klokke-slægten
Peter Jepsen (pokerspiller)

Peter Willers Jepsen, aka Zupp (født 1982 nord for København) er en dansk pokerspiller. Han blev i marts 2007 den anden dansker efter Mads Andersen, som vandt en turnering på European Poker Tour med førstepladsen i EPT Warszawa og en præmie på $ 415.679. Inden da var Peters bedste resultat en 3. plads ved Caribbean Poker Classic på St. Kitts i 2006, til $165.000. I alt har han vundet $604.459 i pokerturneringer.

Jepsen var holdkaptajn på det nu nedlagte pokerteam.dk, og spillede gennem flere år med i nogle af de største cashgames online, primært $25/50-$50/100 No Limit hold’em og $25/50-$200/400 Pot Limit Omaha, med indskud på op til $100.000 pr. spil.

Jepsen er kendt for at tale bramfrit, hvilket ofte kunne læses på hans blog på pokernet.dk, tidligere på pokerteam.dk men også i Ekstra Bladet. Han var redaktør på pokerbladet ’Under the Gun’, som afløste Pokermagasinet, og som senere kom til at hedde Cardplayer. Bladet lukkede efter et års tid.

Oprindeligt var han sergent i det danske militærpoliti, men en skade i knæet under udsendelse i Irak i 2004 betød farvel til det danske militær. Jepsen savnede dog adrenalinsuset fra sin tid i militæret, og søgte derfor en erstatning i de mange store slag ved pokerbordet.

Jepsen er også kendt for at have slået verdensrekorden for største online poker pulje vundet. I september 2008 vandt Peter en pulje på $499,037 over Tom Dwan. Rekorden er sidenhen slået.

Jepsen blev i Østre Landsret 15. december 2020 idømt tre års fængsel for hacking og bedrageri. Han får samtidig konfiskeret 22,4 millioner kroner. Svindlen er foregået i perioden fra 2008 til 2014.

Referencer

Eksterne henvisninger 
 
 Hendon Mob-turneringsresultater
 Youtube Interview

Personer fra København
Pokerspillere fra Danmark
Immortal Songs 2

Immortal Songs: Singing the Legend (Hangul: 불후의 명곡: 전설을 노래하다; RR: Bulhu-ui Myeong-gok: Jeonseoreul Noraehada), også kendt som Immortal Songs 2 (Hangul: 불후의 명곡 2), er en sydkoreansk tv-musikkonkurrence præsenteret af Shin Dong-yup program. Det er en genoplivning af Immortal Songs (2007-2009), og har koreanske sangere, som udfører sange tidligere fremførte af legendariske sangere. Sangerne optræder foran et publikum, der stemmer på hvem de mener bedst præsenterede de klassiske sange. Programmet begyndte i 2011 som en del af Lørdags Frihed og har været et særskilt program siden april 2012.

Oversigt over episoder

2011

2012

2013

2014

2015 

Deltagere listede i rækkefølge efter optræden.

2016 

Deltagere listede i rækkefølge efter optræden.

Musik fra Sydkorea
Relationspsykologi

Relationspsykologi, en teoretisk platform inden for socialpsykologi, der består i særlig psykologisk tilgang til at møde, forstå og skabe forandring hos mennesket. Udgangspunktet er, at relationer er grundlaget for al personlig udvikling. Endvidere at mennesket først og fremmest er menneske - og udvikler sig som menneske i relation (samspil) med øvrige mennesker.

Omkring 1980 blev forskning i relationspsykologi bredere og repræsenterer i dag et kompleks billede af menneskets relationer til hinanden.

Relationspsykologien har fællestræk med personalismen, og kan forstås som et eksempel på udfoldelsen af personalismens relationelle menneskesyn i praksis. Den grundlæggende tese er, at menneskets udvikling er afhængig af relationer; at relationer er afgørende for menneskets liv.

Supplerende litteratur 
 Jørgen Rønsholdt, Annette Groot, Finn Godrim og Else Marie Bech (2013): Relationspsykologi - i praksis. DAFOLO. 
 Jørgen Rønsholdt, Annette Groot, Finn Godrim og Else Marie Bech (2015): Relationspsykologi - fortællinger. DAFOLO. 
 Jonas Norgaard Mortensen (2012): Det fælles bedste. Introduktion til personalismen. Forlaget Boedal / Vindelsti. 
 Karen Lumholt/Jonas Norgaard Mortensen (2015): Det personlige samfund. Personalisme i praksis. Forlaget Boedal / Vindelsti. 
 Karen Lumholt/Jonas Norgaard Mortensen (2015): Det relationelle menneske. Personalisme i perspektiv. Forlaget Boedal / Vindelsti.

Eksterne henvisninger

Internationalt forskningssamfund 
Eksempler på international forskning inden for relationspsykologi er følgende.

Universiteter 
Følgende universiteter forsker i relationspsykologi.
 University of Minnesota. 
 University of Rochester.  (ved Harry Reis, professor i relationspsykologi.)

Øvrige forskningorganisationer 
Følgende organisationer forsker i relationspsykologi.
 The International Association for Relationship Research (IARR).

Tidsskrifter 
Følgende videnskabelige tidsskrifter publicerer studier inden for relationspsykologi.
 Journal of Personality and Social Psychology. Journal of Personality and Social Psychology publicerer original studier inden for alle områder af personaligheds- og socialpsykologi. Journalen har blandt andet en selvstændig sektion vedrørende relationspsykologi.
 Personal Relationships. The International Association for Relationship Research (IARR) som udgiver tidsskriftet publicerer advanceret teori og forskning inden for personlige relationer.
 Journal of Social and Personal Relationships. The Journal of Social and Personal Relationships er en international journal, der publicerer forskning inden for sociale- og personlige relationer.

Referencer 

Filosofiske retninger
Psykologi
Marko Grujić

Marko Grujić (serbisk: Марко Грујић; født 13. april 1996) er en serbisk fodboldspiller, der spiller som midtbane for Hertha Berlin, hvortil han er på leje fra Liverpool.

Karriere

Røde Stjerne Beograd 
Han fik sin professionelle debut for Røde Stjerne Beograd den 26. maj 2013 i en kamp i Superliga Srbije imod Vojvodina. Den 10. maj 2015 blev det rapporteret af det serbiske nyhedsmedie Blic, at de havde insiderinformation om, at Hamburger SV havde til hensigt at byde €1.5 million for Grujić. En uge senere, den 17. maj 2015, skrev Grujić under på en treårig kontrakt med Røde Stjerne Beograd.

Liverpool F.C. 
Den 6. januar 2016 blev det bekræftet, at Marko Grujić havde skrevet under på en aftale med Liverpool. Han blev med det samme lånt tilbage til Røde Stjerne Beograd for resten af sæsonen.

Referencer

Eksterne henvisninger 

Fodboldspillere fra Serbien
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Røde Stjerne Beograd
Fodboldspillere fra Liverpool F.C.
W (Whigfield album)

W er det femte studiealbum fra den dansk dance-sanger Whigfield. Det blev udgivet i 2012 via det italienske pladeselskab Off Limits. Det var hendes første album i ti år siden 4 der udkom i 2002.

Spor

Referencer

Eksterne henvisninger 
 W på Discogs

Whigfield albums
Album fra 2012
Nordisk Ungkonservativ Union

Nordisk Ungkonservativ Union (NUU) er en paraplyorganisation for de konservative ungdomspartier i Norden. NUU blev stiftet i Gøteborg i 1946 som følge af det stigende politiske og økonomiske samarbejde mellem de nordiske lande.

NUU fungerer som den konservative gruppe i Ungdommens Nordiske Råd.

Organisation 
NUU ledes af en præsident, vicepræsident og en generalsekretær.

Præsident

Generalsekretær

Medlemmer 
NUU har syv medlemsorganisationer fra de fem nordiske lande samt de to selvstyreområder, Færøerne og Åland.

Referencer 

Politiske organisationer
Etableret i 1946
Hvidovre Privatskole

Hvidovre Privatskole er en fri grundskole i Hvidovre i Hvidovre Kommune.

Adresse: Gungevej 2, 2650 Hvidovre

Skolen er fra skoleåret 2021/2022 en fuldt tosporet skole fra 0. - 9. klasse. Der er plads til 24 elever i hver klasse, og der er ca. 400 elever i alt på skolen.

Hvidovre Privatskole beskæftiger ca. 40 medarbejdere.

Historie
Skolen startede op med elever fra 0. - 8. klasse den 1/8-2015, og var placeret i Sønderkærskolens tidligere bygninger, hvor man har lejede sig ind. Et halvt år efter opstarten var der over 200 elever og mere end 20 ansatte. Hvidovre Privatskole har også en SFO-ordning.

Eksterne henvisninger
Hvidovre Privatskole

Privatskoler i Danmark
Privatskole
Etableret i 2015
André Courrèges

André Courrèges (født 9. marts 1923 i Pau, død 7. januar 2016 i Neuilly-sur-Seine) var en fransk modedesigner, pilot og civilingeniør. Han åbnede sit eget modehus i 1961 efter at have arbejdet som civilingeniør. Som modedesigner introducerede han blandt andet bukser til kvinder. Før dette var han pilot under 2. verdenskrig. 

Han led desuden af Parkinsons sygdom.

Referencer

Eksterne henvisninger 

Designere fra Frankrig
Ingeniører fra Frankrig
Piloter fra Frankrig
Birger Larsen (fodboldspiller)

Birger Hvirring Larsen (født Ole Hvirring Larsen, 27. marts 1942) er en dansk tidligere fodboldspiller, der spillede hele sin karriere i Boldklubben Frem. Han spillede tolv kampe for Danmarks fodboldlandshold og deltog desuden i EM i fodbold 1964.

Referencer

Eksterne henvisninger 
 
 Birger Larsen  på bkfrem.dk

Fodboldspillere fra Danmark
Fodboldspillere fra Boldklubben Frem
Erling Nielsen

Erling Nielsen (2. januar 1935 - 15. september 1996) var en dansk fodboldspiller.

Han spillede i Boldklubben 1909. Han spillede tre kampe for Danmarks fodboldlandshold og var en del af truppen til EM i fodbold 1964.

Referencer

Eksterne henvisninger 
 

Fodboldspillere fra Danmark
Fodboldspillere fra B1909
Jørgen Rasmussen (fodboldspiller, født 1937)

Jørgen Rasmussen (født 19. februar 1937) er en dansk fodboldspiller.

Han spillede i Boldklubben 1913. Han spillede en kamp for Danmarks fodboldlandshold og var en del af truppen til EM i fodbold 1964.

Referencer

Eksterne henvisninger 
 

Fodboldspillere fra Danmark
Fodboldspillere fra B1909
Point Pelee National Park

Point Pelee National Park (fransk: Parc national de la Pointe-Pelée) er en nationalpark i den canadiske provins Ontario. Nationalparken blev oprettet i 1918 og dækker den sydlige del af Point Pelee, som er den sydligste del af det canadiske fastland i søen Lake Erie, der danner grænse til USA. Point Pelee består af en halvø hovedsagelig med marskland og skov, der går ud i en spids odde mod syd i Lake Erie. Odden er lidt mere end syv kilometer lang, og 4,5 km bred i nordenden, og er med sine 15 km² Canadas mindste nationalpark. Parken blev udpeget til Ramsarområde den 27. maj 1987.

Der er observeret mere end 370 forskellige fuglearter i Point Pelee, hvilket gør området til et af Nordamerikas vigtigste for ornitologer. 

Blandt pattedyrene findes gråt egern, vaskebjørn, brud, mink, stinkdyr og prærieulv.

Eksterne kilder/henvisninger 

 Officielt websted
 Point Pelee National Park  på thecanadianencyclopedia.com

Nationalparker i Canada
Ontario
Etableret i 1918
Poul Petersen (fodboldspiller)

Poul Eyvind Petersen (født 11. april 1921, død 31. maj 1997) var en dansk fodboldspiller.

Aktiv fodboldkarriere 
Han spillede for klubben Akademisk Boldklub, fra han var 10 år gammel. Han kom til at spille back og var med i en stor del af AB's storhedstid i 1940'erne og 1950'erne, der indbragte flere danmarksmesterskaber. Petersen spillede 254 for AB.

Poul Petersen spillede en enkelt ungdomslandskamp i 1945 og debuterede på A-landsholdet i en kamp mod  i juni 1946. Han var med ved OL1948 i London, hvor han dog ikke fik spilletid, samt ved OL 1952 i Helsinki, hvor han til gengæld spillede alle Danmarks tre kampe. Disse kampe blev hans sidste på landsholdet; han nåede 34 A-landskampe. Han opnåede desuden at blive udtaget til et blandet europæisk hold, der spillede en kamp mod  i 1947; England vandt her 6-1.

Øvrig karriere 
Poul Petersen var gymnastiklærer i sit civile liv. Derudover virkede han som træner i flere mindre klubber.

I 1962 blev han træner for fodboldlandsholdet, en stilling han havde frem til 1966, hvor holdet spillede 47 kampe. I 1969 var han landstræner for Danmarks U/19-landshold.

Mens han var aktiv fodboldspiller, fik han en statistrolle i komedien Fodboldpræsten (1951). Han var desuden medlem af Dansk Tipstjenestes kuponudvalg.

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra Akademisk Boldklub
Deltagere for Danmark ved sommer-OL 1952
Peter Lassen (fodboldspiller)

Peter Lassen (født 4. oktober 1966) er en dansk tidligere fodboldspiller, der var topscorer i sæsonen Superligaen 1999-2000. Han er mest kendt for at have spillet for Hvidovre IF, BK Frem, Akademisk Boldklub og Silkeborg IF samt Eendracht Aalst i Belgien.

Eksterne henvisninger 
 Peter Lassen  på bkfrem.dk
 Peter Lassen  på sif-support.dk

Fodboldspillere fra Danmark
Fodboldspillere fra Køge Boldklub
Fodboldspillere fra Hvidovre IF
Fodboldspillere fra Boldklubben Frem
Fodboldspillere fra Akademisk Boldklub
Fodboldspillere fra Silkeborg IF
Mogens Haastrup

Mogens Haastrup (født 28. juni 1939) er en dansk tidligere fodboldspiller, der spillede for Svendborg fB og B 1909 i Denmark. Han var topscorer i Danmarks bedste fodboldrække i 1963. Han spillede to gange for Danmarks fodboldlandshold med et mål til følge.

Referencer

Eksterne henvisninger 
 

Fodboldspillere fra Danmark
Fodboldspillere fra Svendborg fB
Fodboldspillere fra B1909
Peter Dursun

Peter Dursun (født 8. januar 1975) er en dansk tidligere fodboldspiller, der blandt andet spillede for Southend United i The Football League i 1996.

Dursun fik sin debut i Division One for Southend United den 14. december 1996, da han blev skiftet ind i det 53. minut i stedet for Julian Hails i et 4-0-nederlag til Queens Park Rangers. Sidenhen spillede han for Aarhus Fremad og Hvidovre IF.

Referencer

Eksterne henvisninger 
 

Fodboldspillere fra Danmark
Fodboldspillere fra Southend United F.C.
Fodboldspillere fra Aarhus Fremad
Fodboldspillere fra Hvidovre IF
Tommy Christensen

Tommy Anton Christensen (født 20. juli 1961) er en dansk tidligere fodboldspiller, der spillede for klubber som Elche CF i Spanien, Brøndby i Danmark og Eintracht Braunschweig i Tyskland. Han spillede desuden en kamp for Danmarks fodboldlandshold.

Referencer

Eksterne henvisninger 

Fodboldspillere fra Danmark
Fodboldspillere fra AGF
Fodboldspillere fra PSV Eindhoven
Fodboldspillere fra Elche CF
Fodboldspillere fra Leicester City F.C.
Fodboldspillere fra Portsmouth F.C.
Fodboldspillere fra Brøndby IF
Fodboldspillere fra Vejle Boldklub
Fodboldspillere fra Eintracht Braunschweig
Jan Budtz

Jan Helstrup Budtz (født 20. april 1979) er en dansk fodboldspiller, der spiller for Buxton som målmand.

Klubkarriere 
Han har tidligere spillet for B 1909 og FC Nordsjælland, før han skiftede til England og Doncaster Rovers. Han har også spillet i The Football League, hvor han spillede for klubber som Wolverhampton Wanderers, Hartlepool United og Oldham Athletic, før han skiftede til ikke-divisionsfodbold i Eastwood Town, Stalybridge Celtic, Buxton og Gainsborough Trinity.

Referencer

Eksterne henvisninger 

Tvillinger fra Danmark 
Fodboldspillere fra Danmark
Fodboldspillere fra B1909
Fodboldspillere fra FC Nordsjælland
Fodboldspillere fra Doncaster Rovers F.C.
Fodboldspillere fra Wolverhampton Wanderers F.C.
Fodboldspillere fra Hartlepool United F.C.
Fodboldspillere fra Oldham Athletic A.F.C.
Fodboldspillere fra Eastwood Town F.C.
Fodboldspillere fra Stalybridge Celtic F.C.
Fodboldspillere fra Buxton F.C.
Fodboldspillere fra Gainsborough Trinity F.C.
Fodboldspillere fra Worksop Town F.C.
René Christensen (fodboldspiller)

René Sjøgren Christensen (født 21. januar 1988) er en dansk tidligere fodboldspiller, der spillede for AC Horsens.

Han spillede to år i Superligaen, før han stoppede sin professionelle fodboldkarriere med ønske om et arbejde og en uddannelse.

Referencer

Eksterne Henvisninger 

Fodboldspillere fra Danmark
Fodboldspillere fra AC Horsens
Kennie Chopart

Kennie Knak Chopart (født 1. juni 1990) er en dansk fodboldspiller, der spiller for Ungmennafélagið Fjölnir i Úrvalsdeild som angriber.

Referencer

Eksterne Henvisninger 

Fodboldspillere fra Danmark
Fodboldspillere fra Esbjerg fB
Fodboldspillere fra Stjarnan
Fodboldspillere fra Ungmennafélagið Fjölnir
Cruella de Vil

Cruella de Vil er en skurk og fiktiv karakter der dukker op i Dodie Smiths bog om 101 Dalmatinere (Hund og Hund i mellem).
Hun er med i Disneys animerede film 101 Dalmatinere og forsættelsen 101 Dalmatinere II - Kvik på eventyr I London, samt tv-serien 101 Dalmatinere og Disneys live-action film 101 Dalmatinere og 102 Dalmatinere, hvor hun bliver spillet af skuespillerinden Glenn Close.

I live-action-filmene kidnapper Cruella 97 og 99 dalmatinerhvalpe for at lave pelse ud af dem. I live-action-version afsløres det, at grunden til at Cruella vælger hvalpenes pels er, at når de korthårede hunde bliver ældre, bliver deres pels meget grove, og kan derfor ikke sælge så godt, som de fine, bløde pelse i modebranchen.

Navet Cruella er en slags hunkønsform af det engelske ord for grusom (cruel), og hvis "de Vil" trækkes sammen til ét ord bliver det på engelsk til djævel (devil).

Disney-figurer
Fiktive skurke
Tegneseriefigurer